fr en hu hu hu hu hu en hu en hu hu hu hu hu hu hu hu hu hu hu hu hu hu hu hu de hu fr hu sk hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar ru bg bn ca mzn hbs_lat de fr el eo es fa fr he hi it hy id it ja ku lt en mzn nl nb pl pt ro ru sl sv th ceb tr oc fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. március 22.
Ugrás a navigációhoz Ugrás a kereséshez
A Faravahar (perzsa: فروهر), más néven Farr-e Kijani (فر کیانی), az egyik legismertebb iráni szimbólum, amely a zoroasztrizmust, az arab invázió előtti Irán első vallását, ezen keresztül az iráni nemzettudatot jelképezi.[1][2]
A Faravahar az irániak egyik leginkább használt jelképe, amely nemcsak vallási szimbólumként használatos, hanem világi jelképpé is vált. Jó gondolatokat szimbolizál (پندار نیک pendár-e nik), jó szavakat (گفتار نیک goftár-e nik) és jó cselekedeteket (کردار نیک kerdár-e nik), amelyek a zoroasztrizmus alapvető elvei. Az Óperzsa Birodalomban a Faravahar szimbólumot paloták bejárata fölé vésték, egyfajta nemzeti emblémaként használták, és sok perzsa szerint ma is az ősök „eredeti szimbóluma”.
Ez a szimbólum azonban nem tekinthető Ahura Mazdá isteni képének, ahogyan gyakran a népszerű irodalomban szerepel. Az ősi Iránban Hérodotosz szerint Ahura Mazdáról nem készültek képek. A fény vagy tűz jelképét használták helyette. A Faravahar azokat az ellentétes erőket mutatja, amelyek Zarathustra szerint az ember elméjében (mint az ellentétek örök küzdelme) működnek, és az emberré válás, emberré érés folyamatára törekednek, mielőtt az elme elhagyja a halandó testet, és (az életmódtól függően) egy magasabb szintű léthez közeledik.[3]
A szimbólum Assur asszír istenség ábrázolásával mutat hasonlóságot.
Etimológiailag a Faravahar kifejezés egyfajta őrző szellemre utal, amely megvédi az embert az Isten felé vezető úton.[4]
Irán arab hódítása után a zoroasztrizmus az iráni kultúra része maradt. Évente több olyan ünnepet is megtartanak, amelyek a zoroasztriánus hagyományok maradványai, mint például az iráni újévet (Nouruz), Mehregant vagy a Csaharsanbe Szúrit. A 20. század elejétől a Farvahar jelkép nyilvános helyeken is feltűnt, és az irániak körében ismert és kedvelt szimbólum lett.
A Firdauszi műve, a Sáhnáme, Irán nemzeti eposza az iszlám előtti zoroasztrikus idők (részben történelmi, részben mitikus elemekkel átszőtt) története. A szimbólumot Firdauszi irániak által tömegesen látogatott, az 1930-as évek elején épített síremlékén is elhelyezték.
A Nap Trón, az ősi Perzsa Birodalom székhelye szoros kapcsolatban áll a Farahavarral. Az uralkodó a trón közepén ül, amely úgy van kialakítva, mint egyfajta, a talajból kiemelkedő platform vagy ágy. Ezt a vallási-kulturális szimbólumot a Pahlavi-dinasztia tett a az iráni nemzet jelképévé.
A mai zoroasztrizmusban a Faravahar emlékeztet az élet legfőbb céljára, amely szerint az ember olyan módon éljen, hogy a lélek a zoroasztánus frasokereti felé haladjon: A frasokereti az Avesztából származó közép-perzsa nyelvű kifejezés, amely a világegyetem végleges ujjászületéséről szóló zoroasztrikus doktrínához tartozik, amikor a gonosz megsemmisül, és minden más eléri a tökéletes egységét Istennel (Ahura Mazdá).
Bár a szimbólum egyes elemeinek számos értelmezése van, ezek egyike sem régebbi a XX. századnál.
Ez a szócikk részben vagy egészben a Faravahar című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ „What Does the Winged Symbol of Zoroastrianism Mean?” (Hozzáférés ideje: 2017. január 26.)
↑ Sacred Symbols. Zoroastrianism for beginners . (Hozzáférés: 2017. január 26.)
↑ Bahram Varza: Die Lehre Zarathustras. 1996, S. 16.
↑ MacKenzie, David Neil. A Concise Pahlavi Dictionary. London: Oxford University Press (1986. október 5.). ISBN 0-19-713559-5
Roman Ghirshman. L'Iran : des origines à l'Islam. Albin Michel (réédition numérique FeniXX) (1975. december 31.). ISBN 978-2-226-34498-4
A lap eredeti címe: „https://hu.wikipedia.org/w/index.php?title=Faravahar&oldid=24789932”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 22., 22:00
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.